Държавен вестник, бр. 78, 2009 г., стр. 9

БРОЙ  78	
Д Ъ Р Ж А В Е Н  В Е С Т Н И К 	
СТР.  9  
те от Министерския съвет законопроекти, 
решения, доклади и отчети пред Народното 
събрание.
Чл. 18. (1) Ръководителят на звеното за 
връзки с обществеността:
1. организира представянето на правител­
ствената политика пред обществото;
2. координира дейността на ръководители­
те на звената за връзки с обществеността в 
министерствата и другите администрации на 
изпълнителната власт с оглед провеждането 
на единна информационна политика;
3. организира публичните изяви на минис­
тър-председателя.
(2) Звеното за връзки с обществеността:
1. осигурява провеждането на информаци­
онната политика на правителството;
2. организира публичните изяви на членове­
те на Министерския съвет във връзка с пред­
ставянето на решенията на правителството;
3. организира достъпа до обществена 
информация в съответствие с конституци­
онните права на гражданите и действащото 
законодателство;
4. анализира публикации в средствата за 
масово осведомяване и общественото мнение 
за дейността на правителството;
5. поддържа страницата на правителството 
в интернет.
(3) Ръководителят на звеното за връзки 
с обществеността е съветник към полити­
ческия кабинет на министър-председателя. 
В състава на звеното се включват експерти 
и технически сътрудници към кабинета на 
министър-председателя.
Чл. 19. (1) Заместник министър-председа­
телите и министърът без портфейл формират 
политически кабинети, включващи съветници, 
експерти и технически сътрудници.
(2) Началниците на политическите каби­
нети по ал. 1:
1. съставят програмата на заместник ми­
нистър-председателите и на министъра без 
портфейл;
2. организират връзките на заместник 
министър-председателите и на министъра без 
портфейл с министрите, с другите държавни 
органи и с органите на местното самоуправле­
ние, както и с ръководствата на политическите 
и обществените организации и с гражданите;
3. осигуряват координацията на работата 
на политическите кабинети на заместник 
министър-председателите и на министъра 
без портфейл с политическите кабинети на 
другите членове на правителството;
4. ръководят работата на съветниците, 
експертите и техническите сътрудници към 
кабинета.
(3) Съветниците и експертите към поли­
тическите кабинети по ал. 1:
1. събират, обобщават и анализират инфор­
мация и разработват проекти на политиче­
ски решения в координирания от заместник 
министър-председателя или министъра без 
портфейл ресор;
2. подготвят справки, анализи, експертни 
становища и други материали по въпроси в 
координирания от заместник министър-пред­
седателя или министъра без портфейл ресор.
Чл. 20. (1) Политическите кабинети си 
взаимодействат с администрацията на Минис­
терския съвет при подпомагане дейността на 
министър-председателя, заместник министър-
председателите и министъра без портфейл.
(2) Взаимодействието по ал. 1 се осъществя­
ва чрез главния секретар. Конкретните задачи 
се формулират от началника на политическия 
кабинет и се възлагат на администрацията 
от главния секретар в обем и срокове, съ­
гласувани между началника на кабинета и 
главния секретар.
Раздел III
Оперативна дейност на Министерския съвет
Чл. 21. (1) Министър-председателят свик­
ва и ръководи оперативни съвещания по 
текущи въпроси от дейността на правител­
ството, както и за определяне на подходи за 
подготовка на въпросите за разглеждане от 
Министерския съвет.
(2) В оперативните съвещания участват 
членовете на Министерския съвет, началникът 
на политическия кабинет на министър-пред­
седателя, главният секретар на Министерския 
съвет, както и други определени от министър-
председателя лица.
(3) Дневният ред на оперативните съвеща­
ния се определя от министър-председателя.
Чл. 22. (1) Министерският съвет може да 
създава съвети във връзка с осъществяването 
на свои правомощия, произтичащи от нор­
мативни актове или решения на Народното 
събрание.
(2) Съветите са постояннодействащи кон­
султативни органи на правителството по 
определянето и провеждането на държавната 
политика в дадена област.
(3) Съветите се ръководят от министър-
председателя или от друг член на правител­
ството и включват в състава си само лица, 
които са избрани или назначени в органите 
на изпълнителната власт или са техни за­
местници.
(4) В акта за създаване на съвета се опре­
деля и администрацията, осигуряваща адми­
нистративното, експертното и техническото 
им подпомагане.
Чл. 23. (1) Министерският съвет може да 
създава държавно-обществени консултативни 
комисии по важни въпроси от обществена 
значимост.
(2) В състава на комисиите се включват 
наред с представителите на органите на 
изпълнителната власт и представители на 
други държавни органи, органи на местното 
самоуправление и на неправителствени ор­
ганизации, имащи отношение към дейността 
на комисията. Комисиите се ръководят от 
министър-председателя или от друг член на 
правителството.